Hygend hert! WAT sê Nic alles? | Netwerk24
02 September 2017 08:00
Nic de JagerFoto: Edrea du Toit
Nic de Jager – omroeper, akteur, regisseur en aanbieder van Nic se goed op RSG – is op 8 September die gas by die Woordeboek van die Afrikaanse Taal se Woordpret. Hy beantwoord 'n paar vrae oor woorde.
Wat is jou gunstelingwoorde?
Smoesie. Krakeel. Hygend hert. Meedoë.
Watter is jou gunstelingvloekwoorde?
Wil jy regtig weet? Ek sal geëkskommunikeer word.
Indien jy 'n troeteldier het, wat is sy naam en hoe het jy dit gekies?
Toe ek my eerste Jack Russell gekry het, wou 'n pel van my sy pa vereer. Om die hond Rassie te noem, sou nie goed wees nie, en hy is toe Raspoetin gedoop. Raspoetin se eerste dogter moes toe in die Russiese omgewing benaam word. Ek het eers later agtergekom dat Bertus haar as Aleksandra Romanof geregistreer het. Ons het haar toe maar Lexi genoem – gedagtig aan die Russiese vabond se minnares. Raspoetin is nou al die brug oor, maar Lexi is nog hier.
Dieselfde as bogenoemde vir die persoon naaste aan jou hart?
Die naaste aan my hart is nie 'n persoon nie. Dis 'n wese – my Jacky, Lexi. Sy's haar pa se dogter en gee net liefde.
Is daar 'n woord wat jy wil nekomdraai en hoekom het jy 'n hekel aan die woord?
Daar is 'n paar. Knus. Southappies. Huidiglik. Die eerste twee is kerkbasaarwoorde wat met 'n moesiemondjie uitgespreek moet word en die derde is bloot lelik.
Benewens pappa en mamma wat is die derde woord wat 'n baba eerste behoort te sê?
Watter woord druk vreugde die beste uit?
Watter woord beeld hartseer die beste uit?
Het jy al self 'n woord gemaak en wat is dit?
Verwys na vloekwoorde.
* Die geleentheid vind plaas in die buro van die WAT, Banghoekweg 115, Stellenbosch. De Jager sal van sy gunstelingmusiek speel en daaroor gesels. Johan Erasmus van Glen Carlou sal van die landgoed se uitsoekwyne kom bekend stel. Wyn, sap en ligte verversings is van 12:30 beskikbaar waarna De Jager om 13:00 aan die beurt kom. Die program duur ongeveer 45 minute.
* Kaartjies kos R30 en daar is sitplek vir slegs 50 mense. Bel Cecile of Tanja voor of op 6 September by 021 887 3113 of kontak die WAT by wat@sun.ac.za om te bespreek.